ठंड से दो दिनों में चार लोगों की जान गई
ठंडलगातार बढ़ती ही जा रही है। दिन-रात शीत लहरी चल रही है। गरीब लोग प्रशासन की ओर मदद की आस में टकटकी लगाए हैं। पिछले दो दिनों में चार लोगों की जान ठंड से चली गई है। रविवार को चास निवासी रूबी और बेरमो निवासी बबीता की मौत हुई थी। सोमवार को पिछरी निवासी 55 वर्षीय छकुलाल की मौत हो गई। वह तेनु-बोकारो नगर के सड़क मार्ग मरम्मत में लगी मशीन की देखरेख में नाइट गार्ड के रुप में कार्यरत थे। वहीं घरवाटांड पंचायत स्थित पिपराडीह टोला के सोहन करमाली की प|ी फुलमनी देवी की मौत भी ठंड से हो गई है।
अलाव जलाने की मांग
इधर,गोमिया, साड़म और होसिर क्षेत्र के ग्रामीणों ने जन प्रतिनिधियों और प्रशासन से अलाव की व्यवस्था कराने की मांग की है। विदित है कि इस समय ठंड का प्रकोप चरम पर है। गरीब ठंड से बचने के लिए जल्द ही घरों में घुस जाते हैं। इससे फुटकर दुकानदार, ठेला दुकानदारों की आमदनी पर भी असर पड़ा है। भाजपा कारीगर ग्रामीण प्रकोष्ठ के प्रदेश संयोजक देवनारायण ने कहा कि वे अपने स्तर से प्रत्येक वर्ष चौक-चौराहों पर लकड़ियों की व्यवस्था करवा कर अलाव जलवाते थे। पूर्व मुखिया घनश्याम ने कहा कि पहले आईईएल प्रबंधन अलाव की व्यवस्था करता था।
hin_Deva hin_Deva hin_Deva hin_Deva